ഇറുകിയ വസ്ത്രം ധരിച്ചതിന് യുവതിയെ താലിബാന് ഭീകരര് കൊലപ്പെടുത്തി കാബൂള് ഇറുകിയ വസ്ത്രം ധരിച്ചതിന് താലിബാന് ഭീകരര് യുവതിയെ കൊലപ്പെടുത്തി . അഫ്ഗാനിസ്ഥാനിലെ വടക്കന് ബാല്ഖ് പ്രവിശ്യയിലാണ് സംഭവം . 21 കാരിയായ നസാനിന് ആണ് കൊല്ലപ്പെട്ടത് . യുവതി പുറത്തിറങ്ങിയപ്പോള് പുരുഷന്മാര് ഒപ്പമില്ലാതിരുന്നതും കൊലപാതകത്തിന് കാരണമായെന്നാണ് റിപ്പോര്ട്ട്. താലിബാന് നിയന്ത്രണത്തിലുള്ള സമര് ഖന്ദ് ഗ്രാമത്തില് വച്ചാണ് യുവതി വെടിയേറ്റ് മരിച്ചത് . മസാര്ഇഷെരീഫിലേക്ക് പോകാനായി വാഹനത്തില് കയറാനൊരുങ്ങവെയാണ് വെടിയേറ്റത് . ആക്രമണസമയത്ത് നസാനിന് ബുര്ഖ ധരിച്ചിരുന്നുവെന്നും പോലീസ് പറഞ്ഞു.അതേ സമയം യുവതിയെ കൊലപ്പെടുത്തിയെന്ന ആരോപണം താലിബാന് നിഷേധിച്ചു. രണ്ട് ദിവസം മുന്പ് ബുര്ഖ ധരിച്ചില്ലെന്ന് ആരോപിച്ചും താലിബാന് ഭീകരര് 21 കാരിയായ ഒരു യുവതിയെ കൊലപ്പെടുത്തിയിരുന്നു.